ป้ายทางเข้าตลาดธนบุรี
**ตลาดธนบุรี** หรือที่นิยมเรียกติดปากว่า **สนามหลวง 2** ตั้งอยู่ ณ เลขที่ 195/1 หมู่ที่ 1 ถนนทวีวัฒนา แขวงทวีวัฒนา เขตทวีวัฒนา กรุงเทพมหานคร 10170

ประวัติ
-------

ตลาดธนบุรีเกิดขึ้นมาเนื่องจากทางกรุงเทพมหานครมีโครงการจัดสร้างตลาดขนาดใหญ่และสวนสาธารณะในเขตฝั่งธนบุรี เพื่อให้ประชาชนฝั่งธนบุรีมีสถานที่จับจ่ายสินค้าและพักผ่อน รวมทั้งพื้นที่กิจกรรมต่าง ๆ จึงเลือกเช่าพื้นที่ของห้างหุ้นส่วนจำกัด สวนพฤกษศาสตร์กรุงเทพ ในระยะเวลาเช่า 30 ปี ในพื้นที่รวม 110 ไร่ โดยแบ่งออกเป็นสวนสาธารณะ 60 ไร่ พื้นที่ตลาด 40 ไร่ อาคารสำนักงาน และทางเข้า 10 ไร่ โดยเปิดให้ประชาชนเข้ามาจับจ่ายตั้งแต่วันที่ 13 พฤษภาคม พ.ศ. 2543 โดยใช้ชื่อว่า **ตลาดนัดธนบุรี (สนามหลวง 2)**  โดยเปิดขายของเฉพาะวันหยุดเสาร์-อาทิตย์ เท่านั้น

จนกระทั่งถึงสมัยนายสมัคร สุนทรเวช เป็นผู้ว่าราชการกรุงเทพมหานคร ประสงค์ให้จัดเป็นตลาดทั้ง 7 วัน จึงขยายเวลาการขายออกเป็นทุกวัน ไม่มีวันหยุด พร้อมกับได้เปลี่ยนชื่อเป็น **ตลาดธนบุรี** เช่นในปัจจุบัน โดยในวันจันทร์จะเป็นวันขายส่งต้นไม้และของประดับตกแต่งบ้านและของเก่า วันอังคารเป็นวันขายส่งปลาสวยงาม ซึ่งปัจจุบัน ตลาดธนบุรีนับเป็นตลาดที่จำหน่ายกล้วยไม้ที่ใหญ่ที่สุดในประเทศไทย

ตลาดธนบุรีนับเป็นตลาดที่แตกต่างไปจากตลาดอื่น ๆ อย่างชัดเจน โดยมีลักษณะร่มรื่น น่าเดิน เพราะมีสวนสาธารณะที่เป็นสวนมะพร้าวขนาดใหญ่ สลับกับร่องน้ำและเส้นทางจักรยานจำนวนทั้งสิ้น 12 ไร่ อยู่ใกล้เคียง และขนาบด้วยสวนทวีวนารมย์

ในปี พ.ศ. 2548 ตลาดธนบุรีได้ขยับขยายพื้นที่ออกไปเป็นโครงการ 2 โดยสร้างเป็นอาคารร้านค้าถาวร รวมทั้งอาหารสด และกลุ่มอาหารเปิดครบ โดยกลุ่มสินค้าที่ขายดีที่สุดได้แก่ กล้วยไม้ ปลาสวยงาม สัตว์เลี้ยง และอาหารตามลำดับ เฉพาะวันเสาร์-อาทิตย์ จะมีรถเข้ามาจอด ณ ตลาดธนบุรีประมาณ 2,500 คัน (ข้อมูลปี พ.ศ. 2545)

ในปี พ.ศ. 2554 ประสบภาวะน้ำท่วมรุนแรง เกิดความเสียหายที่ทำให้ผู้ค้าร้องเรียนเพื่อให้ช่วยเหลือเยียวยาแก้ไข 

ในปี พ.ศ. 2555 หลังเหตุการณ์มหาอุทกภัยในปลายปี พ.ศ. 2554 ตลาดธนบุรีก็ได้รับผลกระทบอย่างหนักด้วย ทำให้ได้มีความคิดที่จะเปิดโครงการตลาดแห่งใหม่เพื่อรองรับผลกระทบของผู้ค้าที่ได้รับผลกระทบในครั้งนั้น โดย บริษัท จีแอลโอ ดับบลิว ดีเวลล็อปเม้นท์ จำกัด ในที่สุดในวันที่ 5 กุมภาพันธ์ ก็ได้เปิดในชื่อ "รัฐประชามาร์เก็ต" บนพื้นที่ 6 ไร่ ด้วยทุนกว่า 500 ล้านบาท มีร้านค้าย่อยในโครงการกว่า 1,000 แผง โดยในระยะแรกที่เปิดดำเนินการในวันที่ 4 กุมภาพันธ์ ถึง 1 เมษายน ปีเดียวกัน เปิดให้ทำการขายฟรี คิดคำนวณมีรถเข้าออกโครงการเฉลี่ยวันละไม่ต่ำกว่า 6,000-8,000 คัน มีเงินสะพัดกว่าสิบล้านบาท

### อุบัติเหตุ

ส่วนของร้านขายต้นไม้
ตลาดธนบุรีจนถึงปัจจุบัน ได้เกิดอุบัติเหตุที่ก่อให้เกิดความเสียหายแก่ผู้ค้า 3 ครั้ง และเป็นภัยพิบัติ 1 ครั้ง ครั้งแรกเกิดขึ้นเมื่อเวลา 21.00 น. วันที่ 22 พฤษภาคม พ.ศ. 2551 เมื่อเกิดไฟดับตลอดทั้งคืนจนถึงรุ่งเช้าของอีกวัน โดยไม่มีการแก้ไข เป็นเวลากว่า 13 ชั่วโมง ทำให้ปลาสวยงามต้องขาดอากาศหายใจตายเป็นจำนวนนับแสนตัว รวมค่าเสียหายราว 5 ล้านบาท ซึ่งทางกรุงเทพมหานครได้แสดงความรับผิดชอบโดยการให้ค้าขายโดยไม่เก็บค่าเช่าเป็นระยะเวลา 1 ปี

ครั้งที่สอง เกิดขึ้นเมื่อเวลา 21.45 น. ของวันที่ 28 มกราคม พ.ศ. 2554 เกิดไฟไหม้จากเหตุไฟฟ้าลัดวงจร บริเวณโซน 1 ล็อก 13-16 ซึ่งส่วนใหญ่เป็นร้านขายเฟอร์นิเจอร์ เครื่องตกแต่งภายใน และสิ่งของเบ็ดเตล็ด ไฟได้ไหม้ร้านค้าเป็นจำนวน 100 ห้อง ค่าเสียหายไม่ต่ำกว่า 100 ล้านบาท

ครั้งที่สาม เกิดไฟดับขึ้นเมื่อเวลา 21.00 น. ของวันที่ 4 ตุลาคม พ.ศ. 2554 ถึงเวลา 10.00 น. วันที่ 5 ตุลาคม ปีเดียวกัน ทำให้ปลาสวยงามราคาแพงจำนวนมากต้องตายลงเหมือนอุบัติเหตุครั้งแรก รวมค่าความเสียหายกว่า 5 ล้านบาท ซึ่งกลุ่มผู้ค้าได้รวมตัวกันเรียกร้องหามาตรการป้องกันที่จะมิให้เกิดเหตุการณ์เช่นนี้ขึ้นอีก ต่อผู้บริหารของกรุงเทพมหานคร

ในปลายเดือนตุลาคมถึงต้นเดือนธันวาคม พ.ศ. 2554 ได้เกิดเหตุการณ์มหาอุทกภัย ตลาดธนบุรีซึ่งตั้งอยู่ในเขตทวีวัฒนาก็ได้รับผลกระทบอย่างหนักอีกด้วย ผู้ค้าหลายรายได้ยกสินค้าขึ้นสู่ที่สูง แต่บางรายก็ไม่สามารถที่จะทำได้ ทำให้ได้รับผลเสียหาย

การเดินทางไปตลาดธนบุรี
----------------------

1. จากถนนบรมราชชนนี เข้าถนนพุทธมณฑลสาย 3 เลี้ยวขวาที่แยกสวนแสงธรรม ตรงสู่ตลาดธนบุรี
2. จากถนนบรมราชชนนี เข้าถนนทวีวัฒนา เลี้ยวขวาเข้าสู่ตลาดธนบุรี
3. จากถนนเพชรเกษม เข้าถนนพุทธมณฑลสาย 3 เลี้ยวซ้ายที่แยกสวนแสงธรรม ตรงเข้าตลาดธนบุรี
4. จากถนนเพชรเกษม เข้าถนนทวีวัฒนา เลี้ยวซ้ายเข้าตลาดธนบุรี
5. จากถนนพุทธมณฑลสาย 4 เข้าถนนอุทยาน ชิดซ้ายเลี้ยวขวาลอดใต้สะพานเข้าถนนทวีวัฒนา เลี้ยวขวาเข้าตลาดธนบุรี

รถโดยสารประจำทาง
----------------

สาย 91ก ซึ่งจอดอยู่ที่นี่
**องค์การขนส่งมวลชนกรุงเทพ**

### ตลาดธนบุรี (ท่ารถสนามหลวง 2 สาย 91ก)

#### องค์การขนส่งมวลชนกรุงเทพ

* Handicapped/disabled access เส้นทางที่มีรถรองรับวีลแชร์

| สายที่ | จุดเริ่มต้น | จุดสิ้นสุด | เส้นทาง | เวลาเดินรถเที่ยวแรก (ตลาดธนบุรี) | เวลาเดินรถเที่ยวแรก (สนามหลวง) | เวลาเดินรถเที่ยวสุดท้าย (ตลาดธนบุรี) | เวลาเดินรถเที่ยวสุดท้าย (สนามหลวง) | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- | --- | --- | --- | --- | --- |
| 91ก (3) | สนามหลวง 2 (ตลาดธนบุรี) | สนามหลวง | 
**91ก**
สนามหลวง 2 (ตลาดธนบุรี)
พุทธมณฑล สาย 3
เดอะมอลล์บางแค
บีทีเอสบางหว้า
ท่าพระ
พาณิชยการธนบุรี
รพ.ศิริราช ปิยมหาการุณย์
สะพานสมเด็จพระปิ่นเกล้า
สนามหลวง
 | 05:00 น. | 06:00 น. | 19:40 น. | 21:00 น. | รถโดยสารประจำทางสีครีม-แดง | ขสมก. |  |
|

* สาย 91ก สำนักงานเขตบางกอกใหญ่-ตลาดธนบุรี
* รถโดยสารสองแถวจากตลาดสดบางแค ค่าโดยสาร 5 บาท

สถานที่ใกล้เคียง
----------------

* สวนทวีวนารมย์
* วัดศาลาแดง
* ถนนอุทยาน
* โรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ

อ้างอิง
-------

* ช้อปปิ้ง "ตลาดธนบุรี" มีดีที่ต้นไม้ จากผู้จัดการออนไลน์
* นิตยสาร petmag ฉบับเดือนมิถุนายน พ.ศ. 2545

1. 1 2  "ตลาดนัดสนามหลวง 2 น้ำแห้งแล้ว". วอยซ์ทีวี. 6 ธันวาคม 2554. คลังข้อมูลเก่าเก็บจากแหล่งเดิมเมื่อ 2013-01-23. สืบค้นเมื่อ 19 พฤษภาคม 2557. `{{cite web}}`: ตรวจสอบค่าวันที่ใน: `|accessdate=` (help)
2. ↑  "ผุดตลาดใหม่รับทัพแม่ค้าจตุจักร "รัฐประชามาร์เก็ต"เปิดพันแผง". ไทยรัฐ. 27 มกราคม 2555. สืบค้นเมื่อ 19 พฤษภาคม 2557. `{{cite web}}`: ตรวจสอบค่าวันที่ใน: `|accessdate=` (help)
3. ↑  ไฟดับ 13 ชั่วโมง ปลาสวยงามตายนับแสนตัว ผู้ค้าเจ๊ง 5 ล้าน! จากผู้จัดการออนไลน์[*ลิงก์เสีย*]
4. ↑  พ่อค้าปลาร้อง กฟน.ชดใช้หลังไฟดับปลาตายเสียหลายล้าน จากผู้จัดการออนไลน์[*ลิงก์เสีย*]
5. ↑  เก็บถาวร 2011-02-01 ที่ เวย์แบ็กแมชชีน เพลิงไหม้ตลาดสนามหลวง2วอดเพียบ จากคมชัดลึก
6. ↑  สนามหลวง 2 บุกร้องผู้ว่าฯ ไฟฟ้าดับทำปลาตายเจ๊งกว่า5ล. จากแนวหน้า

แหล่งข้อมูลอื่น
---------------

* แผนที่และภาพถ่ายทางอากาศของ ตลาดธนบุรี
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°44′46″N 100°21′08″E﻿ / ﻿13.746125°N 100.352344°E﻿ / 13.746125; 100.352344

* "ตลาดธนบุรี สนามหลวง 2 (สำนักงานตลาด)". *เฟซบุก*. สืบค้นเมื่อ 2017-05-10.

| * ด
* ค
* ก
เขตทวีวัฒนา |
| --- |
| แขวง | 
* ทวีวัฒนา
* ศาลาธรรมสพน์

 | ที่ตั้งของเขตทวีวัฒนาในกรุงเทพมหานคร |
| ประวัติศาสตร์ | 
* จังหวัดธนบุรี
	+ ตำบลทวีวัฒนา
* เขตตลิ่งชัน
	+ แขวงทวีวัฒนา
* พระตำหนักทวีวัฒนา

 |
| ภูมิศาสตร์ | 
* คลองทวีวัฒนา
* คลองมหาสวัสดิ์
* คลองบางเชือกหนัง
* คลองบางไผ่

 |
| เศรษฐกิจ | 

|  |  |
| --- | --- |
| คมนาคม | 
* ถนน
	+ กาญจนาภิเษก
	+ บรมราชชนนี
		- คู่ขนานลอยฟ้า
	+ อุทยาน
	+ พุทธมณฑล สาย 2
	+ พุทธมณฑล สาย 3
	+ ทวีวัฒนา
	+ ทวีวัฒนา-กาญจนาภิเษก
	+ พรานนก-พุทธมณฑล สาย 4
	+ ศาลาธรรมสพน์
	+ สวนผัก
* รายชื่อทางแยก
* ทางรถไฟ
	+ สายใต้
	+ สถานีศาลาธรรมสพน์
	+ ที่หยุดรถพุทธมณฑล สาย 2
	+ *รถไฟฟ้าชานเมือง สายสีแดงอ่อน* (โครงการ)

 |

 |
| สังคม | 

|  |  |
| --- | --- |
| การศึกษา | 
* วิทยาลัยทองสุข
* เทคโนโลยีปิ่นมณฑล
* โรงเรียน
	+ คลองต้นไทร (สุขล้อมอุทิศ)
	+ คลองทวีวัฒนา
	+ คลองบางพรม
	+ คลองมหาสวัสดิ์
	+ วัดปุรณาวาส
	+ ตั้งพิรุฬห์ธรรม
	+ ทีปังกรวิทยาพัฒน์ (ทวีวัฒนา) ในพระราชูปถัมภ์ฯ
	+ นวมินทราชินูทิศ สตรีวิทยา พุทธมณฑล
	+ เกษตรทฤษฎีใหม่
* บ้านพิพิธภัณฑ์
* พิพิธภัณฑ์สุขสะสม

 |
| สาธารณสุข | 
* สถาบันกัลยาณ์ราชนครินทร์
* โรงพยาบาลธนบุรี 2

 |
| วัฒนธรรม | 
* สวนทวีวนารมย์
* ตลาดธนบุรี
* วัดปุรณาวาส
* วัดโกมุทพุทธรังสี
* วัดวิศิษฎ์บุญญาวาส

 |
| การทหาร | 
* สำนักงานวิจัยและพัฒนาการทางทหารกองทัพเรือ

 |

 |
| หมวดหมู่ หมวดหมู่ |